ดูแลดอกกุหลาบในสวน ดูแลดอกกุหลาบที่ตัดจากต้น
ดินที่ร่วนซุยจะระบายน้ำได้ดีกว่า หมายความว่าดอกกุหลาบของคุณจะไม่เน่าหรือได้รับน้ำมากเกินไป ซึ่งเป็นสิ่งสำคัญที่ช่วยให้ดอกกุหลาบเติบโตเพราะมันต้องการความชื้นมากกว่าดอกไม้อื่นๆ หลังจากรดน้ำดอกกุหลาบแล้ว คุณจะสังเกตได้เลยว่าดินจะเริ่มแห้งภายในเวลาไม่กี่ชั่วโมง  ดอกกุหลาบหลายสายพันธุ์จะชอบดินที่มีค่า pH อยู่ที่ 5.5-7 คุณสามารถทดสอบค่า pH ของดินได้ด้วยชุดทดสอบดินที่บ้าน ซึ่งมีขายตามศูนย์เพาะพันธุ์ไม้ ศูนย์ขยายพันธุ์พืช และร้านขายต้นไม้ทั่วไป  ถ้าคุณอยู่ในที่ที่อากาศเปียกชื้นตลอดทั้งปี ให้ลองผสมทรายหรือกรวดปริมาณ 1/3 ลงไปในดินที่จะปลูกเพื่อให้ดินระบายน้ำได้ดีขึ้น โรยสารวัสดุธรรมชาติอย่างปุ๋ยหมักสวน ปุ๋ยขี้วัวหรือปุ๋ยคอก หรือพีทมอสลงบนดินหนาสัก 2-3 นิ้วในฤดูร้อนช่วงที่ต้นไม้เจริญเติบโตได้มากที่สุด สารเสริมเหล่านี้อุดมไปด้วยไนโตรเจน ฟอสฟอรัส และสารอาหารอื่นๆ ที่ดอกกุหลาบต้องการเพื่อให้เจริญเติบโตได้อย่างแข็งแรงและสีสันสดใส  หลังจากผ่านฤดูแรกไปแล้ว ให้ใส่ปุ๋ยดอกกุหลาบทุก 1-2 เดือน ปรึกษาผู้เชี่ยวชาญด้านพืชสวนที่ศูนย์เพาะพันธุ์พืชใกล้บ้านหรือร้านขายต้นไม้เพื่อดูว่าสารอินทรีย์ไหนที่มีประโยชน์กับดอกกุหลาบสายพันธุ์ที่คุณปลูกมากที่สุด คลุมหญ้าหนา 2-3 นิ้วให้ทั่วแปลง แล้วเหลือรอบฐานไว้ 5-6 นิ้วเพื่อให้ดินระบายน้ำ หญ้าที่ขายเป็นถุงๆ ทั่วไปก็ใช้ได้ หรือคุณจะลองหาส่วนผสมสำเร็จรูปสำหรับต้นกุหลาบโดยเฉพาะเลยก็ได้  ถ้าจะประหยัด ก็ให้ใช้ขยะในสวนอย่างใบไม้ เศษหญ้า หรือแม้แต่ก้อนหินเล็กๆ มาใช้คลุมดินแทนได้ คุณต้องคลุมหญ้าใหม่ปีละครั้งเมื่อหญ้าที่คลุมไว้เดิมเริ่มหนาไม่ถึง 2 นิ้ว ปริมาณน้ำที่ต้องรดจะขึ้นอยู่กับสายพันธุ์และขนาดของต้น (รวมถึงลักษณะเฉพาะของดิน) เป็นส่วนใหญ่ ถ้าจะให้ดีคือรดน้ำให้ทั่วแต่อย่ารดมากเกินไป หลังจากนั้นก็ลองเอานิ้วแตะดินดู ถ้าดินเริ่มแห้งก็ถึงเวลาต้องรดน้ำใหม่แล้ว  อย่าลืมว่าต้นกุหลาบที่ปลูกในกระถางจะแห้งเร็วกว่าต้นที่ปลูกในแปลงมาก ซึ่งหมายความว่ามันต้องรดน้ำบ่อยกว่า กุหลาบเป็นต้นไม้ที่ต้องการน้ำมากก็จริง แต่ก็ระวังอย่ารดน้ำมากเกินไป เพราะความชื้นที่มากเกินไปจะทำให้เกิดภาวะแทรกซ้อน เช่น ดอกเฉา โรคพืช หรือรากเน่าที่อาจทำให้ต้นกุหลาบที่แข็งแรงดีตายได้ง่ายๆ ถ้าคุณสังเกตว่าดอกไม้ดอกเก่าเริ่มจะห้อยลงมาหรือกลีบหลุดแล้ว ให้ใช้กรรไกรตัดกิ่งเล็มตรงปลายกลุ่มใบไม้ 5 ใบแรก การตัดดอกไม้ที่ตายแล้วหรือกำลังจะตายทันทีที่คุณเห็นเป็นหนึ่งในวิธีที่ดีที่สุดที่ทำให้ดอกกุหลาบยังคงเจริญเติบโตและสวยงาม  ก่อนที่จะลงมือเล็มต้นกุหลาบ ให้สวมถุงมือยาวคลุมถึงข้อศอกเพื่อป้องกันไม่ให้มือและแขนโดนหนามตำ  อย่าลังเลที่จะเล็มใบไม้ ก้าน หรือหน่อที่ดูไม่แข็งแรงออกไปด้วย คุณควรตรวจตราต้นกุหลาบวันละ 2 ครั้งในช่วงที่กำลังออกดอกเพื่อดูว่ามีดอกไหนโรยราหรือเปล่า เวลาที่ต้นกุหลาบเป็นโรคพืช พวกมันจะใช้พลังงานต่อสู้กับสาเหตุของโรคมากกว่าจะเจริญเติบโตและสืบพันธุ์ คอยสังเกตสัญญาณเตือนอย่างกลีบร่วงหล่น ดอกเหี่ยวแห้ง และสีซีด หลังจากตัดใบไม้ที่เป็นโรคหรือเน่าเปื่อยออกแล้ว ให้ฉีดยาฆ่าเชื้อราที่เป็นสารเคมีหรือสมุนไพรที่ต้นกุหลาบเพื่อป้องกันไม่ให้เกิดความเสียหายมากกว่าเดิม  ความชื้นตกค้างคือตัวเชื้อเชิญแบคทีเรียและเชื้อราที่เป็นอันตราย ซึ่งคุณสามารถป้องกันโรคได้ด้วยการปลูกต้นกุหลาบไว้ในที่ๆ ได้รับแสงแดดโดยตรงที่จะช่วยให้ต้นกุหลาบแห้งสนิทก่อนถึงเวลารดน้ำครั้งต่อไป โรคที่พบบ่อยที่มีผลต่อดอกกุหลาบได้แก่ โรคใบไหม้ โรคราสนิม และโรคใบจุดสีดำ โรคเหล่านี้มักจะมาพร้อมกับอาการที่มองเห็นได้ เช่น ตุ่มหรือจุดดำ หรือการเจริญเติบโตของแบคทีเรียและเชื้อราใต้ใบ ช่วงเวลาที่เหมาะจะเล็มพุ่มกุหลาบให้เป็นระเบียบเรียบร้อยมากที่สุดก็คือช่วงปลายฤดูหนาวก่อนที่ต้นกุหลาบจะเริ่มออกดอกใหม่ เล็มไม้ที่ตายแล้วหรือก้านแก่ๆ ลงไปจนถึงไส้ในของไม้ที่เป็นสีขาวอมเขียว และอย่าลังเลที่จะตัดออกมากกว่าที่คุณคิดว่าควรตัด เพราะโดยทั่วไปแล้วคุณสามารถตัดต้นกุหลาบออก 1 ใน 3 หรือตัดให้เหลือแค่ครึ่งหนึ่งของขนาดเดิมก็ยังได้  การตัดแต่งกิ่งคือการกำจัดต้นไม้ส่วนที่ตายแล้วเพื่อให้ส่วนที่งอกใหม่เจริญเติบโตได้เช่นเดียวกับการตัดดอกที่เฉาแล้วทิ้งไป นอกจากนี้การตัดแต่งกิ่งที่มีแบบแผนยังทำให้คุณได้โอกาสปรับแต่งรูปทรงและลักษณะของพุ่มกุหลาบด้วย ก่อนจะนำดอกกุหลาบที่ตัดไว้มาโชว์ ให้ใช้น้ำอุ่นกับสบู่ที่มีสารต้านแบคทีเรียล้างแจกันให้สะอาด ภาชนะที่สะอาดมีผลต่อการคงความสดของดอกไม้มากๆ เพราะแจกันที่สกปรกจะสะสมเชื้อโรค แร่ธาตุ และสารเคมีที่มากับน้ำประปา  ถ้าคุณใช้แจกันใบเดิมเป็นประจำ ให้ล้างแจกันก่อนนำไปใช้ใหม่อยู่เสมอ คุณต้องแน่ใจว่าด้านในของแจกันสะอาดหมดจด เพราะสิ่งตกค้างจากดอกไม้ก่อนหน้านี้จะทำให้ดอกกุหลาบดอกใหม่เหี่ยวเร็วขึ้น ใช้น้ำดื่มบรรจุขวดเติมความชุ่มชื้นให้ดอกกุหลาบที่ตัดมา หรือลงทุนซื้อระบบทำน้ำบริสุทธิ์เพื่อกรองน้ำประปา ดอกกุหลาบจะอยู่ได้นานที่สุดในน้ำที่มีค่า pH ที่เป็นกลางมากที่สุด ซึ่งจะไม่ทำให้มันแห้งเหี่ยวหรือสีซีดเหมือนเวลาอยู่ในน้ำกระด้างหรือน้ำอ่อน  ถ้าคุณใช้น้ำประปาเติมแจกัน ให้นำน้ำทิ้งไว้ในตู้เย็น 1 คืนเพื่อให้คลอรีนเจือจางก่อนนำดอกกุหลาบมาใส่ ถ้าจำเป็น เม็ดฟู่ฆ่าเชื้อโรคในน้ำก็ช่วยควบคุมค่า pH ของน้ำประปาได้ ใส่เม็ดฟู่ลงไปในน้ำตามจำนวนที่ระบุไว้โดยขึ้นอยู่กับปริมาณน้ำที่คุณใส่ลงไปในแจกัน และทิ้งไว้อย่างน้อย 30 นาทีก่อนค่อยปักดอกกุหลาบลงไป น้ำตาลทรายทั่วไปเป็นสิ่งที่ให้สารอาหารแก่ดอกไม้ที่ตัดออกมาได้ง่ายที่สุดและได้ผลที่สุด โดยทั่วไปคือใส่น้ำตาลลงไปประมาณ 2 ช้อนโต๊ะต่อน้ำ 1 ลิตร ดอกกุหลาบจะดูดซึมสารละลายน้ำตาลผ่านก้านแล้วเปลี่ยนไปเป็นกลูโคสที่เป็นประโยชน์ ซึ่งจะช่วยให้เซลล์และเนื้อเยื่อของดอกกุหลาบแข็งแรงและอวบอิ่ม  อย่าใช้น้ำตาลเทียมอย่างสารให้ความหวาน ขัณฑสกร หรือหญ้าหวาน เพราะสารเหล่านี้ไม่ได้สลายตัวทางเคมีในลักษณะเดียวกับน้ำตาล จึงไม่ได้ช่วยให้ดอกกุหลาบคงความสดได้นาน อย่าลืมว่าดอกไม้ก็เป็นสิ่งมีชีวิตที่ต้องการอาหารเหมือนกัน แม้ว่ามันจะถูกตัดออกมาเสียบไว้ในแจกันเพื่อใช้ตกแต่งบ้านก็ตาม การเก็บดอกไม้ที่ตัดแล้วไว้ในที่ๆ อากาศเย็นจะช่วยรักษาความสดของดอกไม้เช่นเดียวกับผักผลไม้ที่ถูกเด็ดออกมา พูดง่ายๆ ก็คือยิ่งอากาศรอบๆ เย็นเท่าไหร่ ดอกกุหลาบที่ตัดมาก็จะยิ่งคงความสดได้มากเท่านั้น พยายามกลั้นใจไม่วางมันตรงขอบหน้าต่างหรือตรงแสงแดดที่สวยราวกับภาพวาดเป็นเวลานาน เพราะความร้อนจะทำให้ดอกไม้เหี่ยวเร็ว  คุณอาจจะลองเอาดอกกุหลาบแช่ตู้เย็นไว้ข้ามคืน หรือตอนไหนก็ได้ที่คุณไม่ได้นำออกไปตั้งไว้ข้างนอก แค่ระวังอย่าแช่ดอกไม้รวมกับผักและผลไม้ เพราะแก๊สที่ออกมาจากผักผลไม้แช่เย็นจะทำให้ดอกกุหลาบเหี่ยวเร็ว  ถ้าคุณวางดอกกุหลาบไว้ในห้องที่ค่อนข้างร้อนอบอ้าว ก็ให้วางไว้ตรงที่ๆ มีอากาศถ่ายเท เช่น ข้างทางเข้าใหญ่ หน้าต่างที่เปิดอยู่ หรือช่องลมแอร์ ขณะที่ผักและผลไม้กำลังแก่ มันจะปล่อยก๊าซเอธิลีนซึ่งเป็นสารประกอบก๊าซที่ทำให้ผักผลไม้สุก ถ้าคุณวางดอกกุหลาบใกล้ผักผลไม้มากเกินไป ก๊าซเอธิลีนที่ลอยอยู่ในอากาศก็จะทำให้ดอกกุหลาบเหี่ยวเร็วเช่นกัน ด้วยเหตุนี้ถ้าคุณจะวางของตกแต่งไว้ตรงกลาง ก็ควรเลือกชามผลไม้หรือไม่ก็ดอกกุหลาบที่เพิ่งตัดใหม่ๆ อย่างใดอย่างหนึ่ง แต่อย่าเลือกทั้งสองอย่าง  ถ้าเป็นไปได้ให้เก็บผักผลไม้และอาหารสดอื่นๆ ไว้ในตู้เย็นแทน แต่ในทางกลับกัน การวางดอกกุหลาบไว้ใกล้ๆ ผักและผลไม้ก็จะทำให้ดอกไม้บานเร็วขึ้นถ้าคุณตัดมันตอนที่ยังไม่บานเต็มที่ ช่วงอายุของดอกกุหลาบจะนับถอยหลังทันทีที่คุณตัดมันออกมาจากต้น ดังนั้น เพื่อไม่ให้เสียเวลาสักนาทีเดียว ให้ตัดดอกไม้ที่คุณจะนำมาตกแต่งบ้านในตอนเช้าขณะที่ดอกกุหลาบยังมีน้ำเต็มที่อยู่ เพราะยิ่งข้างนอกอากาศร้อนเท่าไหร่ มันก็จะยิ่งสูญเสียความชื้นที่มีค่ามากขึ้นเท่านั้น  ถ้าคุณยังดึงดันว่าจะตัดดอกกุหลาบตอนบ่ายหรือตอนเย็น คุณต้องตัดทันทีหลังจากรดน้ำดอกกุหลาบจึงจะยังสดอยู่ได้ เมินดอกกุหลาบที่ดูปวกเปียกหรือห้อยลงมาที่ร้านขายดอกไม้หรือซูเปอร์มาร์เก็ตได้เลย เพราะเป็นไปได้มากๆ ว่าเขาจะตัดมันมาตอนที่มันยังไม่ได้รับน้ำมากพอ กฎกำปั้นทุบดินคือพอน้ำเริ่มขุ่นก็เปลี่ยนใหม่ได้เลยไม่ว่าจะเพิ่งเปลี่ยนน้ำไปเมื่อไหร่ก็ตาม การเปลี่ยนน้ำในภาชนะเป็นประจำจะป้องกันการสะสมของแบคทีเรียและทำให้ดอกกุหลาบมีน้ำสะอาดไปหล่อเลี้ยงอยู่เสมอ และยังช่วยให้ดอกไม้ทั้งแจกันส่งกลิ่นหอมด้วย  อย่าลืมเติมน้ำตาลลงไปในน้ำใหม่เล็กน้อยด้วย ถ้าจำเป็นให้เพิ่มระดับน้ำตอนเปลี่ยนน้ำใหม่ด้วย เพื่อให้ระดับน้ำอยู่ตรงกลางก้านเป็นอย่างน้อย ใช้กรรไกรตัดกิ่งหรือใบมีดที่สะอาดและคมตัดก้านออกในแนวเฉียง ส่วนที่ตัดออกเป็นมุมเฉียงจะเพิ่มพื้นผิวที่สัมผัสกับน้ำ ทำให้ดอกกุหลาบที่หิวกระหายสามารถดูดซึมน้ำได้ดีขึ้น  อุปกรณ์ต้องสะอาดและตัดทีเดียวขาด ใบมีดทื่อๆ จะทำให้ก้านแตก และความชื้นไหลจะผ่านเซลล์ที่ถูกทำได้ยาก  การเล็มก้านกุหลาบบ่อยๆ เพียงอย่างเดียวก็ช่วยยืดอายุดอกกุหลาบได้มากขึ้นอีก 1 สัปดาห์หรือนานกว่านั้น
ปลูกดอกกุหลาบในแปลงที่ดินระบายน้ำได้ดี. ใช้สารอินทรีย์เพิ่มอาหารของดิน. คลุมหญ้ารอบๆ ต้นกุหลาบเพื่อกักเก็บความชื้น. รดน้ำต้นกุหลาบวันละ 1-2 ครั้ง. ตัดดอกที่เหี่ยวแล้วออกเพื่อกระตุ้นการเติบโตของดอกใหม่. กำจัดโรคพืชเมื่อเห็นสัญญาเริ่มแรก. เล็มต้นกุหลาบในช่วงที่ต้นหยุดออกดอก. เริ่มจากแจกันสะอาดๆ. เติมน้ำกลั่นหรือน้ำบริสุทธิ์ลงไปในแจกัน. ใส่น้ำตาลลงไปในแจกัน 2 ช้อนโต๊ะ. วางดอกกุหลาบให้ห่างจากแสงแดดโดยตรงและความร้อน. วางดอกไม้ให้ห่างจากผักและผลไม้. ตัดดอกกุหลาบตอนเช้าตรู่. เปลี่ยนน้ำในแจกันทุก 1-3 วัน. เล็มก้านออก 1 นิ้วทุกครั้งที่เปลี่ยนน้ำแจกัน.
https://www.wikihow.com/Make-Roses-Last-Longer https://www.wikihow.com/Make-Roses-Last-Longer
Tending the Roses in Your Garden Caring for Cut Roses